cyanic-selkie/wikianc huggingface dataset:
நுரையீரல் இண்டியம்
சிகிச்சை
நுரையீரல் இண்டியம் நோய்க்கு தரப்படுத்தப்பட்ட சிகிச்சை முறை எதுவும் இல்லை. நுரையீரல் கழுவுதல் மற்றும் இயக்க ஊக்கி மருந்து சிகிச்சை ஆகியவை மட்டுமே இப்போதைக்கு உள்ள சிகிச்சை வாய்ப்புகள் ஆகும்.
முன்கணிப்பு
2012 ஆம் ஆண்டு வரை முன்கணிப்பு காரணிகள் ஆராய்ச்சிக்கு உட்பட்டவையாக இருந்தன. வேலையின் காலம் மற்றும் சுவாசப் பாதுகாப்பைப் பயன்படுத்துதல் ஆகியவை முன்கணிப்பு காரணிகளுக்கான பூர்வாங்க சான்றுகள் அல்ல. ஆனால் குருதி நீரில் இண்டியத்தின் அளவை கூறுதல் ஒரு முன்கணிப்பு காரணியாக இருக்கலாம் - அதிக அளவு குருதிநீர் இண்டியம் அளவு மோசமான முன்கணிப்புகளுடன் தொடர்புடையது. நுரையீரல் இண்டியம் நோய் பல சந்தர்ப்பங்களில் உயிருக்கு ஆபத்தானதாகியுள்ளது.
வரலாறு
நுரையீரல் இண்டியம் நோய் முதன்முதலில் 2003 ஆம் ஆண்டு  சப்பானிய ஆராய்ச்சியாளர்களின் குழுவால் விவரிக்கப்பட்டது
தொற்றுநோயியல்
சப்பான், அமெரிக்கா மற்றும் சீனாவில் நுரையீரல் இண்டியம் நோய்கள் பதிவாகியுள்ளன. இண்டியம் தொழில்துறை முக்கியமாக சப்பானை அடிப்படையாகக் கொண்டது, அங்கு பெரும்பாலான நுரையீரல் இண்டியம் நோயாளிகள்  அறியப்பட்டுள்ளனர், இண்டியம் தொழில் அமெரிக்கா, சீனா, தைவான் மற்றும் தென் கொரியா நாடுகளிலும் நடைபெறுகிறது. 2010 ஆம் ஆண்டு வரை, 10 நுரையீரல் இண்டியம் நோயாளிகள் அறியப்பட்டுள்ளனர். இருப்பினும் நூற்றுக்கும் மேற்பட்ட இண்டிய தொழிற்சாலை தொழிலாளர்கள் சுவாசக் கோளாறுகளை ஆவணப்படுத்தியுள்ளனர்.
மேலும் படிக்க
பகுப்பு:நுரையீரலியல்
கொய்டெர் லாகசு
கொய்டெர் லாகசு (Koitere Lacus ) என்பது சனி கோளின் மிகப்பெரிய துணைக்கோளான டைட்டன் நிலவில் காணப்படும் எண்ணற்ற ஐதரோகார்பன் ஏரிகளில் இதுவும் ஒரு ஏரியாகும். 79.4° வ மற்றும் 36.14° மே என்ற அடையாள ஆள்கூறுகளில் டைடனின் வடதுருவத்தில் டைட்டனின் பெரும்பாலான ஏரிகள் உள்ள இடத்தில் இந்த ஏரி காணப்படுகிறது நீர்ம ஐதரோகார்பன்களான திரவ ஈத்தேனும் மீத்தேனும் சேர்ந்து இந்த ஏரியை உருவாக்கியுள்ளன. கேசின் விண்வெளி ஆய்வு விண்கலம் இந்த ஏரியைக் கண்டுபிடித்தது. பூமியில் உள்ள பின்லாந்து நாட்டிலுள்ள கொய்டெர் ஏரியின் நினைவாக டைட்டனின் இந்த ஏரிக்கு கொய்டெர் லாகசு என்று பெயரிடப்பட்டது.
மேற்கோள்கள்
பகுப்பு:டைட்டன் துணைக்கோளின் ஏரிகள்
கோரப்படும் விக்கி பேச்சுக் கட்டுரைகள்
பகுப்பு:விக்கித் திட்டம் பேச்சு விக்கிப்பீடியா
ஏ. ஜீ. மில்க்கா சிங்
பகுப்பு:1941 பிறப்புகள் பகுப்பு:தமிழ்நாடு துடுப்பாட்டக்காரர்கள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:2017 இறப்புகள்
குருகப்பட்டி தர்மராஜர் கோயில்
குருகப்பட்டி தர்மராஜர் கோயில் தமிழ்நாட்டில் கிருஷ்ணகிரி மாவட்டம், குருகப்பட்டி என்னும் ஊரில் அமைந்துள்ள தர்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அசிட்டால்டிகைடு அமோனியா முப்படி
அசிட்டால்டிகைடு அமோனியா முப்படி (Acetaldehyde ammonia trimer) என்பது (CH3CHNH)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மம் ஆகும். அசிட்டால்டிகைடு அமோனியா டிரைமர் என்ற பெயராலும் இதை அழைக்கலாம். தூய்மையான சேர்மம் நிறமற்று இருக்கும். இச்சேர்மத்தின் மாதிரிகள் ஆக்சிசனேற்றத்தால் தரங்குறைந்து இலேசான மஞ்சள் நிறம் அல்லது வெளிறிய பழுப்பு நிறத்தில் காணப்படுகின்றன. நீருறிஞ்சியாக இருப்பதால் முந்நீரேற்று வடிவில் கிடைக்கிறது.
அசிட்டால்டிகைடு அமோனியா முப்படி ஒரு முப்படியின வேதிச்சேர்மம் என்பதை இப்பெயர் வெளிப்படுத்தும் பகுதிப்பொருட்களின் மூலம் அறிய முடிகிறது. அசிட்டால்டிகைடும் அமோனியாவும் சேர்ந்து வினைபுரிந்து இச்சேர்மம் உருவாகிறது.
மூன்று மெத்தில் தொகுதிகளும் அமைப்பின் மையத்தில் பிணைக்கப்பட்டு சேர்மம் C3v இடக்குழு சீரொழுங்கில் காணப்படுவதாக அணுக்கரு காந்த ஒத்தத்திர்வு நிறமாலையியல் ஆய்வு தெரிவிக்கிறது .
மேற்கோள்கள்
பகுப்பு:நைதரசன் பல்லினவளையங்கள் பகுப்பு:ஆறு உறுப்பு வளையங்கள்
உயிர்ம நெகிழி
நெகிழியின் ஒரு வகையான உயிர்ம நெகிழி தாவரக் கொழுப்பு, எண்ணெய்கள், சோள மாவு, பட்டாணி மாவுச்சத்து, நுண்ணுயிரிகள் முதலிய புதுப்பிக்கத்தக்க உயிரி ஆதாரங்களிலிருந்து உருவாக்கப்பட்டதாகும். இந்த புதைபடிவ எரிபொருள் நெகிழிகளுக்கு பெட்ரோலியம் மூலப் பொருளாக உள்ளது. இவை அரிதான படிம எரிபொருட்களிலிருந்து உருவாக்கப்படுவதால் பச்சையக வாயுவின் உற்பத்திக்கு காரணமாகிறது. ஒரு சில உயிரி நெகிழிகள் மாத்திரம் சிதைவடைவதற்கு ஏற்றவகையில் வடிவமைக்கப்பட்டுள்ளன. மக்கும் உயிரி நெகிழிகள் உற்பத்தி செய்யப்படும் முறையைப் பொறுத்து, காற்றுள்ள சூழலிலும் காற்றில்லாத சூழலிலும் சிதைவடைகின்றன. மாவுப்பொருட்கள் மரநார் அல்லது உயிரிபலப்படி சேர்மங்கள் உட்பட பல பொருட்களால் ஆனது உயிர் நெகிழி ஆகும். உணவுப் பாத்திரங்கள், உணவு பொருட்கள், மற்றும் மின் காப்பு பொருட்கள் ஆகியவை உற்பத்தி செய்வது உயிர்நெகிழியின் சில பொதுவான பயன்பாடுகள் ஆகும்.
பயன்பாடுகள்
ஒரு முறை பயன்பாட்டிற்கு பின் களைந்துவிடும் பொட்டலம், உணவு வழங்கும் பொருட்கள் (தட்டு, கரண்டி வகைகள், தொட்டிகள், கிண்ணங்கள்) போன்ற பொருட்கள் மக்கும் உயிர் நெகிழிகளால் ஆனவை. அவை பெரும்பாலும் பைகள், தட்டுக்கள், பழங்கள், காய்கறிகள், முட்டை, இறைச்சி முதலியவற்றிற்கான கொள்கலன்கள் குளிர்பானங்கள், பால் பொருட்களுக்கான பாட்டில்கள், பழங்கள், காய்கறிகளுக்கு கொப்புளப் பைகள் முதலியவை செய்ய பயன்படுத்தப்படுகின்றன.
கைபேசி உறைகள், தரைவிரிப்பு நார்கள், மகிழூந்துகளுக்கான அலங்காரப் பொருள்கள், நெகிழி குழாய்கள் முதலியவை மறுமுறை பயன்படுத்தக் கூடிய உயிர் நெகிழியின் பயன்பாடுகள். புதியமின் செயல்திறன் உடைய உயிர்நெகிழிகள் மின்சார எடுத்துசெல்லக்கூடிய வகையில் வடிவமைக்கப்பட்டுள்ளன. இந்த பயன்பாடுகளுக்கு மக்கும் திறனைவிட நிலைநிறுத்தக் கூடிய மூலப் பொருள்களில் இருந்து உற்பத்தி செய்யக்கூடிய தன்மையே முக்கியமாகும்.
உடலில் பதியவைக்கும் பாலிலாக்ட்டைடிலான மருத்துவ உள்வைப்புகள், நோயாளிகளுக்கு இரண்டாவது அறுவை சிகிச்சையை  தவிர்கிறது  விவசாயத்தில் பயன்படுத்தப்படும் மாவுப் பொருளாலான  பலபடி  சேர்மங்களால் செய்யப்பட்ட கலப்பு தழைக்கூளப் படங்கள், பயன்பாட்டிற்கு பின்னர் சேகரிக்கப்பட வேண்டியது இல்லை, நிலத்திலேயே விட்டு விட முடியும்.
மாவுச்சத்து சார்ந்த நெகிழிகள்
உயிர்ம நெகிழிச் சந்தையில் 50 சதவிகிதம் வெந்நெகிழிகளாகும். இது தற்போது மிகவும் பரவலாக பயன்படுத்தப்படும் உயிர்மநெகிழியாகும். தூய மாவுசத்து ஈரப்பதத்தை உறிஞ்சும் பண்புடையது. அதனால் மருந்துவ துறையில் மருந்து மேலுறைகள் உற்பத்திச செய்யப் பயன்படுத்தப்படுகிறது. கிளிசரின், சார்பிடால் போன்ற இளக்கிகளும் நெகிழிகளும் சேர்ப்பதால் மாவு சத்தில் இருந்து தெர்மோ நெகிழிகள் உருவாக்கப்படுகின்றன இந்த கூடுதல் சேர்ப்பான்களின் அளவு மாற்றுவதன் மூலம், அதன்  தன்மை குறிப்பிட்ட தேவைகளுக்கு ஏற்ப மாற்றப்படுகிறது. எளிய மாவுசத்து நெகிழியை வீட்டில் தயாரிக்க முடியும். தொழிற்சாலைகளில் மாவுசத்து சார்ந்த உயிர்ம நெகிழிகள் மக்கும் பாலியெஸ்டர்களுடன் கலக்கப்படுகிறது. இந்த கலவைகளில் முக்கியமான பொருள் மாவுசத்தாகும். இதனோடு பாலிகப்ரோலக்டோன்  அல்லது இகோ ப்ளெக்ஸ்(பாலி புட்டிலீன் அடிப்பேட்கோடெரிப்தலேட்) சேர்க்கப்படும். இந்த கலவைகள் மக்கும் தன்மையுடையன. மற்ற தயாரிப்பாளர்கள் மாவுசத்து பாலி ஒலிபைன் கலவைகள் கொண்டு உற்பத்தி செய்கிறார்கள். இந்த கலவைகள் தொடர்புடைய பெட்ரோலிய அடிப்படையிலான நெகிழிகளோடு ஒப்பிடும்போது குறைந்த கரியமில தடம் உடையவை.
செல்லுலோஸ் சார்ந்த நெகிழிகள்
செல்லுலோஸ் உயிர்ம நெகிழிகள் முக்கியமாக செல்லுலோஸ் எஸ்டர், செல்லுலோஸ் அசிடேட் மற்றும் நைட்ரோ செல்லுலோஸ் மற்றும் செல்லுலாயிட் முதலியவற்றில் இருந்து தயாரிக்கப்படுகின்றன.
சில அலிபாடிக் பாலியெஸ்டர்கள்
கொழுப்பார்ந்த உயிர் பாலியஸ்டர்கள் முக்கியமாக பாலி-3-ஹைட்ராக்சிபியூட்டைரேட் (PHB),பாலிஹைட்ராக்சிவலேரட் மற்றும் பாலிஹைட்ராக்சிஹெசானோட்(PHH) பாலிலாக்டிக் அமிலம்(PLA) முதலியவை ஆகும்.
பாலி-3-ஹைட்ராக்சிபியூட்டைரேட்
உயிரி பலபடிச்சேர்மங்கள் பாலி-3-ஹைட்ராக்சிபியூட்டைரேட்(PHB) குளுக்கோஸ், சோள மாவு கழிவுநீர் இவற்றின் மீது நுண்ணுயிரிகள் செயல்படுத்துவதால் உருவாகப்படும் ஒரு வகை பாலியஸ்டர்யாகும். அதன் பண்புகள் பெட்ரோலிய நெகிழி பாலிபுராப்லினை ஒத்ததாக இருக்கும். தென் அமெரிக்கா சர்க்கரை ஆலை PHB உற்பத்தியை ஒரு தொழில்துறை அளவிற்கு விரிவாக்க முடிவு செய்துள்ளது. PHB அதன் இயற்பியல் பண்புகளால் வேறுபடுகின்றது. ஒளிபுகும் தன்மையும் 130 டிகிரி செல்சியஸ்விட அதிகமான உருகுநிலையும் மற்றும் எச்சம் இல்லாமல் மக்கும் இயல்பையும் உடையது.
பாலி ஹைட்ரோக்சி அல்கோநேட்ஸ்
சர்க்கரை அல்லது லிப்பிட்களின் மேல் நுண்ணுயிரிகள் வினை புரிவதால் ஏற்படும் நொதித்தல் மூலம் நேரியல் பாலியஸ்டர்களாகிய பாலிஹைட்ரோக்சி அல்கோநேட்ஸ் இயல்பாக உற்பத்தி செய்யபடுகிறது. அவை கரிமம் மற்றும் ஆற்றல் சேமிக்க நுண்ணுயிரிகள் மூலம் உற்பத்தி செய்யப்படுகின்றன. நுண்ணுயிரிகள் வினை புரிந்து சர்க்கரை நொதித்தல் ஏற்படுவதற்கான நிலைமைகள் உகந்ததாய் உருவாக்குவதன் மூலம் தொழில்துறையில் பாலியஸ்டர் சுத்திகரிக்கப்பட்டு உற்பத்தி செய்யப்படுகிறது. 150க்கும் அதிகமான வெவ்வேறு மோனமர்களை இவற்றோடு இணைத்து மிகவும் வேறுபட்ட பண்புகளை கொண்ட பொருட்களை உருவாக்கலாம். இந்த வகை நெகிழிகள் அதிகம் நீளும் தன்மையும் குறைவான நெகிழ்வு தன்மையும் மற்றும் மக்கும் திறனும் உடையது. இந்த நெகிழிகள் மருத்துவ துறையில் அதிகமாக பயன்படுத்தப்படுகின்றன.
பாலிஅமைடு 11 (PA 11)
பாலி அமைடு 11 இயற்கை எண்ணெயில் இருந்து பெறப்பட்ட ஒரு உயிர்ம பலப்படி சேர்மமாகும். இது தொழில் ரீதியாக ரில்சன் பி என்ற பெயரில் அர்கீமாவினால் அறிமுகப்படுத்தப்பட்டது. பிஅ 11 தொழில்நுட்ப பாலிமர்கள் குடும்பத்தை சேர்ந்தது மற்றும் மக்கும் திறன் கொண்டதில்லை. அதன் பண்புகள் பி அ 12 யை ஒத்தனவை என்றாலும் பச்சையக வாயுக்களின் வெளியேற்றம் குறைவாக இருப்பதோடு அதன் உற்பத்தியில் புதுப்பிக்க இயலாத மூலங்களின் பயன்பாடு குறைவாக இருக்கும். வெப்பத்தை எதிர்கொள்ளும் திறனில் பிஅ 12 யை விட மேன்மையானது. இது வாகன எரிபொருள் குழாய்கள், காற்றியக்கு நிறுத்தல் கருவியின் குழாய், மின் கம்பி, கரையான் எதிர்ப்பு உறைகள், நெகிழ்வு எண்ணெய் மற்றும் எரிவாயு குழாய்கள், கட்டுப்பாடு திரவ குழாய்கள், விளையாட்டு காலணிகள், மின்னணு சாதன பொருட்கள், மற்றும் வடிகுழாய்கள் போன்ற உயர் செயல்திறன் பயன்பாடுகளில் பயன்படுத்தப்படுகிறது. ஆமணக்கு எண்ணெயில் இருந்து உற்பத்தி செய்யப்படும் இகோ பாக்ஸ் என்ற வணிக பெயரில் டிஎஸ்எமினால் விற்பனை செய்யப்படுவது  பி எ 410 என்ற நெகிழியாகும். பி அ 410 ஒரு உயர் உருகுநிலை கொண்ட உயர் செயல்திறன் அமைடு ஆகும். பல்வேறு இரசாயன பொருட்களுக்கு எதிர்ப்பு, குறைந்த ஈரப்பதம் உறிஞ்சுதல் முதலியவையே இதன் செயல் திறனுக்கு காரணம்.
உயிர் பொருட்களிலுருந்து பெறப்பட்ட பாலியெத்திலின்
உயிர்பொருட்களில் இருந்து பெறப்படும் உயர் அடர்த்தி பாலியெத்திலின் வணிக அளவில் அறிமுகப்படுத்தத் திட்டமிட்டுள்ளது ப்ரச்கெம் நிறுவனம். இது பாட்டில்கள் மற்றும் தொட்டிகளையும் செய்ய பயன்படுகிறது. மற்றும், உயிர்பொருட்களில் இருந்து பெறப்பட்ட பியூட்ரின் உற்பத்தி தொழில்நுட்பம் நேரியல் குறைந்த அடர்த்தி பாலியெத்திலின் வகைகளை செய்யப் பயன்படுத்தப்படுகிறது. இது திரைப்பட தயாரிப்பில் பயன்படுகிறது.
மரபணு மாற்றப்பட்ட உயிர்நெகிழிகள்
மரபணு மாற்றம் (GM) உயிர்நெகிழி தொழில் துறைக்கு ஒரு சவாலாக உள்ளது. தற்போது கிடைக்கும் முதல் தலைமுறை பொருட்களாக கருதப்படும் உயிர்நெகிழிகள் மரபணு மாற்றப்பட்ட பயிர்களை மூலப் பொருளாகப் பயன்படுத்துவதில்லை.
எதிகால தொழில்நுட்பங்கள் இரண்டாம் தலைமுறை உயிர்நெகிழிகளை உற்பத்தி செய்ய மேன் மேலும் திறன் மேம்படுத்த மரபணு மாற்றப்பட்ட பயிர்கள் அல்லது மரபணு மாற்றப்பட்ட நுண்ணுயிரிகளை பயன்படுத்தி "தாவர தொழிற்சாலை" மாதிரியை உருவாக்கியுள்ளது.
சுற்றுச்சூழல் விளைவு
பெட்ரோலிய நெகிழிகளோடு ஒப்பிடும் போது உயிர் நெகிழிகளின் உற்பத்தி மற்றும் பயன்பாடு பொதுவாக ஒரு நிலையான செயல்முறையாகும். இது கரிம மற்றும் படிம எரிபொருளை குறைவாக சார்ந்திருக்கிறது. அவை மக்கும் போது குறைவான பச்சையக வாயுக்களை வெளியிடுகிறது. அவை எண்ணெயில் இருந்து பெறப்பட்ட நெகிழிகளின் அபாயகரமான கழிவுகளை குறைப்பதோடு உறைகள் தயாரிப்பில் ஒரு புதிய சகாப்தத்தை கொண்டு வந்துள்ளது.
எனினும் உயிர்மநெகிழி பொருட்களின் உற்பத்தி ஆற்றலுக்காகவும் மூலப்பொருளுக்காகவும் பெட்ரோலியத்தையே நம்பி இருக்கிறது. புதுப்பிக்கத்தக்க ஆற்றல் பயன்படுத்த முடியும் என்றாலும் பண்ணை இயந்திரங்கள் இயக்கவும், தாவரங்கள் பயிர்களின் வளர்ச்சிக்கு நீர் பாய்ச்சவும், உரங்கள் மற்றும் பூச்சி கொல்லிகள் உற்பத்தி செய்யவும், மூலப்பொருட்கள் உற்பத்தி செய்யப்பட்ட பொருட்கள் ஆகியவற்றின் போக்குவரத்து, மூலப்பொருட்கள் செயல்ப்படுத்துதல் மற்றும் இறுதியில் உயிர்மநெகிழி உருவாக்குதல் ஆகிய அனைத்து செயல்முறைகளுக்கு பெட்ரோலிய பொருட்களை சார்ந்து இருக்கிறோம்.
இத்தாலிய உயிர்மநெகிழி உற்பத்தியாளர் நோவோமோன்ட் சுற்றுச்சூழல் பற்றிய தனது தணிக்கையில் மாவுப்பொருட்களில் இருந்து தயாரிக்கப்பட்ட ஒரு கிலோ நெகிழி உற்பத்தி செய்ய பெட்ரோலியம் 500 கிராம் மற்றும் ஒரு பாரம்பரிய பாலியெத்திலின் பாலிமர் உற்பத்தி செய்ய தேவைப்படும் ஆற்றலில் கிட்டத்தட்ட 80% தேவைப்படுகிறது என்று கூறுகிறார். நேச்சர் வொர்க்ஸ் என்னும் உயிர்மநெகிழி பாலி லாக்டிக் அமிலத்தின் ஒரே வர்த்தக உற்பத்தியாளர் இந்த உயிர்ம பிளாஸ்டிக்கை பாலியெத்திலினுடன் ஒப்பிடுகையில் 25 முதல் 68 சதவீதம் புதைபடிவ எரிபொருள் சேமிப்பாகிறது என்று கூறுகிறார்.ref>  இது அவரது  தொழிற்சாலைக்கு புதுப்பிக்கத்தக்க ஆற்றல் சான்றிதழ் வாங்குவதற்காகவும் இருக்கலாம்.
பாரம்பரிய நெகிழிகள் மற்றும உயிர்ம நெகிழிகள் பலத் தரப்பட உறைகள் செய்ய பயன்படுகின்றன. இவற்றை பற்றி நடத்திய ஆய்வின் முடிவுகளை   அதீனா நிறுவனம் வெளியிட்டுள்ளது. இந்த விரிவான ஆய்வின் படி சில பொருட்களை குறைந்த சுற்றுச்சூழல் பாதிப்பும், வேறு சில அதிக சுற்றுச்சூழல் பாதிப்பும் ஏற்படுத்துகின்றன. இந்த ஆய்வு நெகிழிகள் மக்கும் போது வெளியாகும் மீத்தேன் வாயுவை புறக்கணிக்கிறது.
உயிர்ம நெகிழிகள் குறைந்த கரியமில வாயுவை வெளியேற்றுகின்றன என்றாலும், திறம்பட நிர்வகிக்க முடியாத ஒரு உலக பொருளாதாரம் மற்றும் அதிக காடழிப்பிற்கும் காரணமாகலாம். நீர் மற்றும் மண் அரிப்பு முதலியவற்றின் மீது தாக்கம் ஏற்படுத்தலாம.
பிற ஆய்வுகள் உயிர்ம நெகிழிகள் கரியமில தடத்தை 42% குறைப்பதைக் காட்டுகின்றன.
உயிர்ம நெகிழியை விவசாய துணை பொருள்களில் இருந்தும் மற்றும் நுண்ணுயிர்கள் பயன்படுத்தியும் உற்பத்தி செய்யலாம்.
உயிர்ம நெகிழிகள் சிதைவுறுதல்
உயிர்ம நெகிழி துறையில் சில நேரங்களில் சொற்கள் தவறாக பயன்படுத்தப்படுகின்றன. தொழில்துறையில் உயிர்மநெகிழி உயிரியல் மூலபொருள்களில் இருந்து உற்பத்தி செய்யப்பட்ட நெகிழிகளை குறிக்கும். அனைத்து (உயிர் மற்றும் பெட்ரோலிய மூலப்பொருள்) நெகிழிகள் பொருத்தமான சூழலில் நுண்ணுயிரிகளின் வினையால் தரமிழக்கின்றன. அதாவது தொழில்நுட்ப ரீதியாக அவை மக்கும் பொருட்களாகும். இருப்பினும் மிகவும் மெதுவாக மக்குவதால் அவை மக்கா பொருட்களாகவே கருதப்படுகின்றன. சில பெட்ரோலிய அடிப்படையிலான நெகிழிகள் மக்கும் திறன் உடையனவாக கருதப்படுகின்றன. அவை உயிர்ம நெகிழிகளின் திறனை மேம்படுத்த ஒரு சேர்க்கைபொருளாகப் பயன்படுத்தப்படும். மக்காத உயிர்ம நெகிழிகள் நீடித்து உழைக்கக் கூடியவை. சிதைவுறம் அளவு, வெப்பநிலை, பாலிமர் நிலைத்தன்மை மற்றும் பிராணவாயுவின் அளவு முதலிவற்றை கொண்டு மாறுபடும். இதன் விளைவாக உயிர்மநெகிழிகள் தொழில்துறை அமைப்புகளில் மட்டுமே இறுக்கமாக கட்டுப்படுத்தப்பட்ட சூழலில் சிதைக்கப்படுகின்றன. மாவுமூலப்பொருட்களில் இருந்து உற்பத்தி செய்யப்பட்ட நெகிழிகள் மட்டுமே சிதையும். எவ்வளவு விரைவாக எந்த அளவிற்கு நெகிழி சிதைவடைகிறது என்பதற்கான அளவுகோற்களை ஐரோப்பிய நிலையான EN13432 வரையறுக்கிறது. இதை தரநிர்ணய ஐஎஸ்ஓ சர்வதேச அமைப்பு வெளியிட்டுள்ளது. ஐரோப்பா, ஜப்பான் அமெரிக்க உட்பட பல நாடுகள் இதை அங்கிகரித்துள்ளன. எனினும் இது 140F அல்லது அதற்கும் மேலான தட்பவெட்பங்களில் தொழில்துறை உரமாக்கல் அமைப்புகளுக்கு மட்டுமே இது வடிவமைக்கப்பட்டுள்ளது. வீட்டு உரமாக்கல் நிலைமைகளுக்கு இது பொருந்தாது.
"மக்கும் நெகிழி" என்பது பெட்ரோலிய அடிப்படையிலான மாற்றம் செய்யப்பட்ட உயிர் நெகிழிகளை குறிக்கும். பாலியெத்திலின் போன்ற பாரம்பரிய நெகிழிகள் புற ஊதா (UV) ஒளி மற்றும் பிராணவாயு மூலம் சிதைவடைகின்றன. இதை தடுக்க உற்பத்தியாளர்கள் நிலையான இரசாயன பொருள்களை சேர்க்கின்றனர். எனினும் நெகிழியின் சிதைவை ஊக்குவிக்கும் இரசாயனத்தை சேர்ப்பதன் மூலம் புற ஊதா மற்றும் பிராணவாயு மூலம் ஏற்படும் கட்டுப்பாடான சிதைவை ஏற்படுத்தலாம். இந்த செயல்முறை நுண்ணுயிர்கள் அல்லாத நடவடிக்கைகளினால் ஏற்படுவதனால் இதை ஆக்சி சிதைவு நெகிழி மற்றும் போட்டோ சிதைவு நெகிழி என்று அழைக்கப்படுகின்றன. சில மக்கும் நெகிழி உற்பத்தியாளர்கள் தங்கள் நெகிழி பொருட்கள் நுண்ணுயிரிகளால் தாக்கப்படும் என்று வாதிட்டாலும், அவை மக்கும் பொருட்களுக்கான EN13432 வரையறைகளை பூர்த்தி செய்யவில்லை. உயிர்மநெகிழி தொழில்நிறுவனங்கள் மற்றும் தொழிற்துறை சங்கங்கள் ஆக்சோ-மக்கும் நெகிழிகள் வரையறுக்கப்பட தேவைகளை பூர்த்தி செய்யவில்லை என்று விமர்சித்துள்ளனர். ஆக்சி மக்கும் நெகிழிகள் "ஆக்சோஸ்" என்று அழைக்கப்படும் -சிதைவு தொடங்க சில கூடுதல் இரசாயன பொருள்கள் சேர்க்கப்பட்ட பெட்ரோலிய அடிப்படையிலான நெகிழிகள் இவை. ஆக்சோ தயாரிப்பாளர்கள் பயன்படுத்தப்படும் (எஎஸ்டிஎம்) தரநிலை ஒரு வழிகாட்டி மட்டுமே ஆகும். இதற்கு 60% சிதைவுறதல் மட்டுமே தேவைப்படுகிறது பிலயிப் என்னும் ஆக்சி நெகிழி மண்ணில் 23 டிகிரி வெப்பநிலையில் 66% வரை, 545 நாட்களில் சிதைவடையும்.
மறுசுழற்சி செய்தல்
உயிர் நெகிழிகள் தற்போது இருக்கும் மறுசுழற்சி திட்டங்களை சேதப்படுத்துமோ என்று கவலைஎழுந்துள்ளது. அதிக அடர்த்தி பாலிஎதிலீன் பால் பாட்டில்கள் மற்றும் பிஇடி தண்ணீர் மற்றும் குளிர்பானங்கள் பாட்டில்கள் எளிதாக அடையாளம் கண்டுகொள்ள கூடியவை. எனவே எளிதில் வெற்றிகரமாக உலகின் பல பகுதிகளில் மறுசுழற்சி செய்யபடுகின்றன. அனைத்து நெகிழிகளில் 27% மட்டுமே மறுசுழற்சி செய்யபடுகின்றன. மீதமுள்ள நெகிழிகள் நிலக்குப்பைகளாகவும் மற்றும் சமுத்திரங்களிலும் உள்ளன. எனினும், பிஇடி போன்ற நெகிழிகளையும் உயிர் நெகிழிகளையும் நுகர்வோர் வேறுபடுத்த தவறும் பட்சத்தில் மறுசுழற்சி செய்ய இயலாத பிஇடியை விளைவிக்கின்றது. The rest are in landfills and oceans. இந்த பிரச்சனையை தனித்துவமான பாட்டில் வகைகள் மூலமும் பொருத்தமான வரிசையாக்கும் தொழில்நுட்பங்கள் மூலமும் சமாளிக்க முடியும். எனினும் முதல் வழி நம்பகமானது இல்லை. இரண்டாவது வழி அதிக செலவாகும்.
சந்தை
பலதரப்பட்ட சந்தையினாலும் மற்றும் தெளிவற்ற வரையறைகளினாலும் உயிர்நெகிழிகளின் மொத்த சந்தை அளவை விவரிப்பது கடினம். ஆனால் மதிப்பீடுகள் படி உலக உற்பத்தித்திறன் 327.000 டன்கள் ஆகும். மாறாக அனைத்து நெகிழும் பொருட்களின் உலக நுகர்வு 12.3 மில்லியன் டன் என்று மதிப்பிடப்பட்டுள்ளது. In contrast, global consumption of all flexible packaging is estimated at around 12.3 million tonnes.
கோப்பா (ஐரோப்பியவிவசாய ஒன்றியம்அமைப்பின் குழு) மற்றும் COGEGA (ஐரோப்பிய விவசாயஒன்றியம் கூட்டுறவு பொது குழு) ஐரோப்பிய பொருளாதாரத்தின் பல்வேறு பிரிவுகளில் உயிர்நெகிழிகளின் சாத்தியமான ஆற்றலை பற்றி ஒரு மதிப்பீடு செய்துள்ளது:
செலவு
செல்லுலோஸ் தவிர, பெரும்பாலான உயிர்மநெகிழி தொழில்நுட்பங்கள் புதியது என்பதால் பெட்ரோலிய நெகிழிகளுடன் போட்டியிட இயலாது. உயிர்ம நெகிழிகளை இன்னும் பெட்ரோலிய அடிப்படையிலான நெகிழிகளை விட குறைவான செலவில் உற்பத்திசெய்ய இயலவில்லை.
சோதனை நடைமுறைகள்
EN 13432 சர்வதேச அளவில் தொழில்துறை தரங்களை நிர்ணயிக்கிறது. ஒரு பொருள் ஐரோப்பிய சந்தையில் மக்கும் தன்மையுடையது என்று கூறிக்கொள்ள வேண்டும் என்றால் நிர்ணயிக்கப்பட்ட தரங்களுக்கு இணங்க வேண்டும். சுருக்கமாக, 90 நாட்களுக்குள் ஒரு ஆய்வகத்தில் இந்த பொருட்கள் 90% சிதைவுற வேண்டும். ASTM 6400 அமெரிக்காவின் தரக் கட்டுப்பாட்டு கட்டமைப்பு மொனொமர் அல்லாதவற்றிற்கு 180 நாட்களுக்குள் 60% சிதைவுற வேண்டும் என்று நிர்யணித்துள்ளது. பல மாவு பொருள் சார்ந்த நெகிழிகள் பிஎல்எ சார்ந்த நெகிழிகள் மற்றும் சில சக்சினட்ஸ் அடிபேட்ஸ் போன்ற இணை பாலியஸ்டர்கள் இந்த சான்றிதழ்களை பெற்றுள்ளன. ஒளியினால் மக்கும் அல்லது ஆக்சோ உயிர்நெகிழிகள் என விற்கப்படும் சேர்க்கை சார்ந்த உயிர்நெகிழிகள் தற்போதைய வடிவில் இந்த தரத்திற்குள் இணங்கவில்லை.
கலப்பு உரமாக்குதல் - ASTM D6002
ஒரு நெகிழியின் கலப்பு உரமாகும் தரத்தை தீர்மானிப்பதற்கான ASTM D6002 பின்வருமாறு கலப்பு உரமாமதல் என்ற வார்த்தையை விளக்குகிறது.
"எந்த பொருள் கலப்பு பொருட்களுக்கு ஏற்ப உயிரியல் சிதைவுக்கு உட்பட்டு கரியமிலவாயு, நீர், கனிம சேர்மங்கள் மற்றும் உயிரிதிரளாக சிதைவடைகின்றதொ அவை கலப்பு உரமாகும்" இந்த விளக்கம் பல விமர்சனங்களுக்கு உள்ளானது. பாரம்பரிய "உரமாக்கல்" என்பதன் இறுதி பொருள் மக்கிய கூழ்மமாகும். "உரமாக்கல்" என்னும் சொல்லின் விளக்கமும் தற்போதைய விளக்கமும் முற்றிலும் வேறுபட்டதாய் உள்ளது.
ASTM D6002வினை திரும்பப் பெறுதல்
ஜனவரி 2011 இல், ASTM D6002 என்ற கலப்பு நெகிழிகளுக்கான சட்ட நம்பகத்தன்மையை குறிக்கும் அடையாளத்தை திரும்பப்பெற்றது. அதன் விளக்கம் பின்வருமாறு : இது சுற்று சூழலில் மக்கும் நெகிழிகளின் கலப்பு உரமாகும் தன்மை ஆகியவற்றை பற்றிய ஒரு வழிகாட்டியாகும். ASTM இதை இன்னும் மாற்றி அமைக்கவில்லை
உயிரியல் அடிப்படையிலான - ASTM D6866
உயிரியல் சிதைவிற்கும் உயிரியல் உள்ளடக்கத்திற்கும் இடையே ஒரு முக்கியமான வேறுபாடு உள்ளது. ஒரு உயர் அடர்த்தி பாலியெத்திலின் (ஹெச்டிபிஇ) என்னும் உயிர்மபிளாஸ்டிக் 100% உயிரியல் அடிப்படை கொண்டிருக்கும் (அதாவது 100% புதுப்பிக்கத்தக்க கார்பன் கொண்டிருக்கும்)ஆனால் மக்கும் திறன் இல்லாது இருக்கும். இந்த ஹெச்டிபிஇ போன்ற உயிர்ம நெகிழிகள் ஆற்றல் உற்பத்திக்காக எரிக்கப்படும் போது குறைவான பச்சையக வாயுவை வெளியிடுகின்றன. அவற்றின் மூலக்கூறு உயிரிப் பொருள் என்பதால் இந்த உயிர் நெகிழிகள் கார்பன்- நடுநிலையாக கருதப்படுகிறது.
சட்ட ரீதியான விளைவுகள்
2012ல் வெர்மான்ட் அட்டர்னி ஜெனரல் ஒரு பிபிஐ சான்றிதழ் பெற்ற பொருள் "கலப்பு நெகிழி" என்று பொய்யாக கூறியமைக்காக வழக்கு தொடர்ந்தார். தொழில்துறை உரமாக்கல் வசதிகள் பிபிஐயில் இருக்கின்றன என்ற கூற்று பரிசோதனை மூலம் பொய் என்று கண்டறியப்பட்டது.
சுற்று சூழல் பாதிப்பு
அக்டோபர் 21, 2010 அன்று, விஞ்ஞானிகள் குழு மக்காச் சோளத்திலிருந்து செய்யப்பட்ட உயிர்மநெகிழிகளை பயன்படுத்துவதனால் ஏற்படும் விளைவுகளை பற்றி ஆய்வு மேற்கொண்ட போது, உயர் அடர்த்தி மற்றும் குறைவான அடர்த்தி பாலிஎதிலான் மற்றும் பிபி போன்ற நெகிழிகளை விட அதிக சுற்றுச்சூழல் குறைபாடுகளை ஏற்படுத்தின சோளம் அடிப்படையிலான நெகிழிகள் என்று கண்டுள்ளனர். புற்றுநோய் காரணிகள், அமிலமாதல், சூழல் நச்சுகள், ஓசோன் இழப்பு, சுவாச விளைவுகள், மற்றும் பனிப்புகை முதலியவற்றை செயற்கை நெகிழிகளை விட அதிகமாக உருவாக்கின்றன சோளம் அடிப்படையிலான நெகிழிகள்.
அமெரிக்க கரிம பதிவின் ஆய்வின் படிசோளம் விளைச்சல் இருந்து வெளியாகும் நைட்ரஸ் ஆக்சைடு பூச்சிக்கொல்லிகள் விட 310 மடங்கு அதிகம் நச்சுத் தன்மை வாய்ந்தது.
புற இணைப்புகள்
பகுப்பு:நெகிழிகள்
விஜய் விருதுகள் (சிறந்த ஆடையமைப்பாளர்)
விஜய் விருதுகள் (சிறந்த ஆடையமைப்பாளர்) என்பது விஜய் தொலைக்காட்சியால் தமிழ் திரைத்துறையில் சிறந்த ஆடையமைப்பாளருக்கு கொடுக்கப்படும் விருதாகும். இது விஜய் விருதுகள் நிகழ்ச்சியில் நடுவர்களால் வருடந்தோறும் கொடுக்கப்படும் விருதாகும்.
நூர் ஜகான் பேகம்
Nurjahan Begum (4 June 192 நூர் ஜஹான் பேகம் (4 ஜூன் 1925 - 23 மே 2016) வங்காளதேசத்தின் முதல் பெண் பத்திரிகையாளரும் மற்றும் தெற்காசியாவில் பெண் பத்திரிகையாளர்களுக்கான புதிய பாதையை உருவாக்கியவராவார். நூர் ஜஹானுக்கு 2011 ல்வங்காள தேச அரசு ஏகுசே பதக் என்ற விருது வழங்கி கௌரவித்தது. பேகம் என்ற பத்திரிகையின் ஆசிரியராகவும் பணியாற்றியுள்ளர்.
தொழில்
நூர் ஜஹான் பத்திரிகையாளரும், சோகத் மற்றும் பேகம் பத்திரிகைகளின் நிறுவனருமான முகமது நசிருதீனின் மகளாவார். பேகம் ரோக்கியாவின் வேண்டுகோளின் பேரில், இவர் சகாவத் நினைவு பள்ளியில் உள்ள் குழந்தைப் பள்ளியில் அனுமதிக்கப்பட்டார்.
தனிப்பட்ட வாழ்க்கை
பேகம் ரோகானுசுமான் கான் என்பவரை மணந்தார். இவர்களுக்கு புளோரா நசிரின் கான் மற்றும் இரினா இயாஸ்மின் என்ற இரண்டு மகள்கள் இருந்தனர்.
தாய்லாந்துப் பெருவூஞ்சல்
வரலாறு
மன்னர் முதலாம் இராமர் காலத்தில், கி.பி 1784இல் "தேவசாதன்" என்றழைக்கப்படும் இந்துக் கோயிலுக்கு முன்புறமாக, இவ்வூஞ்சல் அமைக்கப்பட்டது. இரண்டாம் இராமர் காலத்தில், மின்னற் தாக்கத்தால் ஊஞ்சல் சேதமடைந்ததால், ஊஞ்சல் திருவிழா நிறுத்தப்பட்டதுடன், 1920இல், எரிபொருள் நிலையமொன்றுக்கு இடந்தரும் வகையில் அங்கிருந்து அகற்றப்பட்டு இன்றைய இடத்துக்கு மாற்றப்பட்டு, ஊஞ்சல் திருவிழா தொடர்ந்து இடம்பெற்றது. எனினும் 1935இன் பின், ஊஞ்சலுக்கும் மக்களுக்கும் ஏற்பட்ட பெரும்சேதம் காரணமாக, ஊஞ்சல் திருவிழா முற்றாக நிறுத்தப்பட்டது.
பின்னர் 1959இல் இவ்வூஞ்சலில் சிறுதிருத்தம் மேற்கொள்ளப்பட்டது. நாற்பத்தைந்து ஆண்டுகளுக்குப் பின், மரத்தூண்களில் ஏற்பட்ட விரிசலை அடுத்து, 2005 ஏப்ரல் முதல் 2006 டிசம்பர் வரை திருத்தப்பணிகள் மேற்கொள்ளப்பட்டு, 2007 ஒக்டோபரில், தாய்லாந்து அரசர் பூமிபோல் ஆதுல்யதேஜால் (ஒன்பதாம் இராமர்),  மீளத் திறந்துவைக்கப்பட்டது. பழைய ஊஞ்சலின் பாகங்கள், தாய்லாந்து தேசிய அருங்காட்சியகத்தில் சேமித்து வைக்கப்பட்டுள்ளன.
திரியம்பாவை ஊஞ்சல் திருவிழா
தமிழரின் திருவெம்பாவையை ஒத்த "திரியம்பாவை" எனும் விழா, தாய்லாந்தில் சுகோதை இராச்சியத்தின் காலத்திலிருந்தே (கிபி 1238 - 1438) வெகுவிமரிசையாக இடம்பெற்று வந்திருக்கின்றன என்பதற்கான வரலாற்றுச் சான்றுகள் உண்டு. தாய் நாட்காட்டியின் முதல் மாத வளர்பிறையின் ஏழாம் நாளிலிருந்து, சிவபெருமான் திருக்கயிலையிலிருந்து பூமிக்கு எழுந்தருள்வதாகக் கொண்டு, பத்து நாட்கள் திரியம்பாவை கொண்டாடப்பட்டது. இதையடுத்த ஐந்து நாட்கள் திருமாலுக்கும் விழாவெடுக்கப்பட்டது. இந்நாட்களில் சமயக் கிரியைகளை ஆற்றி, தாய்நாட்டுப் பிராமணர்கள் சிவனை வழிபட்டதுடன், திருவெம்பாவை இருபது பாடல்களையும் பாடி வந்திருக்கின்றனர். சுகோதை, அயூத்தயா போன்ற இடங்களிலிருந்த இந்துக் கோயில்களில் இத்திரியம்பாவை இடம்பெற்ற குறிப்புக்கள் காணப்படுகின்றன.சிவனை மகிழ்விக்க, இந்நாட்களில் ஊஞ்சல் திருவிழா இடம்பெறுவது வழக்கமாக மாறியது.
வெளி இணைப்புகள்
பகுப்பு:தாய்லாந்து வரலாறு பகுப்பு:இந்து சமயம்
அடிப்படைப் பகுப்பாய்வு
ஒரு வணிகத்தின் அடிப்படைப் பகுப்பாய்வு என்பது அதன் நிதி சம்பந்தமான அறிக்கைகள் மற்றும் ஆரோக்கியம், அதன் மேலாண்மை மற்றும் போட்டிக்கு ஈடான நன்மைகள் மற்றும் அதன்போட்டியாளர்கள் மற்றும் சந்தைகள் சம்பந்தப்பட்டதாகும். எதிர்காலங்கள் மற்றும் ஃபாரெக்ஸுக்குப் பயன்படுத்தும்போது, இது ஒட்டுமொத்த பொருளாதார நிலை, வட்டி வீதங்கள், உற்பத்தி, சம்பாத்தியங்கள் மற்றும் நிர்வாகம் ஆகியவற்றைக் கவனத்திலெடுக்கிறது. அடிப்படைப் பகுப்பாய்வைப் பயன்படுத்தி ஒரு பங்கு, எதிர்காலத் தொடர்பு அல்லது நாணயத்தைப் பகுப்பாய்வு செய்யும்போது ஒருவர் பயன்படுத்தக்கூடிய அடிப்படை முதல் மேல்மட்டம் வரையிலான பகுப்பாய்வு மற்றும் மேல்மட்டம் முதல் அடிப்படை வரையிலான பகுப்பாய்வு ஆகிய இரு அடிப்படை அணுகுமுறைகள் உள்ளன. அளவுசார்ந்த பகுப்பாய்வு மற்றும் தொழில்நுட்பம்சார் பகுப்பாய்வு போன்ற பிற முதலீட்டு பகுப்பாய்வு வகைகளிலிருந்து இதுபோன்ற பகுப்பாய்வை வேறுபடுத்துவதற்காக இந்தச் சொல் பயன்படுத்தப்படும்.
அடிப்படைப் பகுப்பாய்வு என்பது வரலாற்றுரீதியான மற்றும் நடப்பிலுள்ள தரவுகளில், ஆனால் நிதி சம்பந்தமான முன்னறிவித்தல்களை உருவாக்கும் நோக்கத்தில் செய்யப்படும். சாத்தியமான பல குறிக்கோள்கள் இருக்கின்றன:
இரு பகுப்பாய்வு மாதிரிகள்
முதலீட்டாளர்கள் இந்த வேறுபாடுகளில் ஏதாவது ஒன்றை அல்லது அனைத்தையும் பயன்படுத்தலாம், ஆனால் பங்கு எடுத்தலுக்காக ஓரளவு ஈடுசெய்கின்ற செய்முறைகளாகும். எடுத்துக்காட்டாக, உள்நுழைவு மற்றும் வெளியேறும் புள்ளிகளைத் தீர்மானிப்பதற்காக பல அடிப்படை முதலீட்டாளர்கள் தொழில்நுட்பங்களைப் பயன்படுத்துவர். 'நல்ல' நிறுவனங்களுக்கு சாத்தியமான பங்கின் தமது முழுமையைக் கட்டுப்படுத்த பல தொழில்நுட்ப முதலீட்டாளர்கள் அடிப்படைகளைப் பயன்படுத்துவர்.
பங்குப் பகுப்பாய்வுத் தேர்வானது "பங்குச் சந்தை எவ்வாறு செயல்படுகிறது" என்பதற்கான வேறுபட்ட எடுத்துக்காட்டுகளில் முதலீட்டாளர்கள் கொண்டுள்ள நம்பிக்கையினால் தீர்மானிக்கப்படும். திறனான-சந்தை எடுகோள், தோராயமான எடுகோள், மூலதனச் சொத்து விலையிடல் மாதிரி, தகைமை மதிப்பீட்டின் ஃபெட் மாதிரிக் கோட்பாடு, சந்தை அடிப்படையான மதிப்பீடு மற்றும் நடத்தைக்கேற்ற நிதி ஆகியவற்றிலுள்ள கலந்துரையாடல்களைப் பார்க்கவும்.
அடிப்படைப் பகுப்பாய்வானது பின்வருவனவற்றை உள்ளடக்கும்: 1.பொருளாதாரப் பகுப்பாய்வு 2.தொழிற்துறைப் பகுப்பாய்வு 3.நிறுவனப் பகுப்பாய்வு
இந்த மூன்று பகுப்பாய்வுகளினதும் அடிப்படையில் பங்குகளின் உள்ளார்ந்த மதிப்புகள் தீர்மானிக்கப்படுகின்றன. இதுவே பங்கின் உண்மையான மதிப்பாகக் கருதப்படும். உள்ளார்ந்த மதிப்பானது சந்தை விலையைவிடக் கூடுதலாக இருப்பின், பங்கை வாங்குவதற்குப் பரிந்துரைக்கப்படும். இது சந்தை விலைக்குச் சமமாக இருப்பின் பங்கை வைத்திருக்கவும், மேலும் இது சந்தை விலையைவிடக் குறைவாக இருந்தால் பங்குகளை விற்கவும்.
வேறுபட்ட உரிமை நடைகள் மூலம் பயன்பாடு
முதலீட்டாளர்கள் வேறுபட்ட பிரிவு நிர்வாக நடைகளுக்குள் அடிப்படைப் பகுப்பாய்வைப் பயன்படுத்தக்கூடும்.
மேல்மட்டம் முதல் அடிப்படை வரையிலான மற்றும் அடிப்படை முதல் மேல்மட்டம் வரையிலான அணுகுமுறை
முதலீட்டாளர்கள் மேல்மட்டம் முதல் அடிப்படை வரையிலான அல்லது அடிப்படை முதல் மேல்மட்டம் வரையிலான அணுகுமுறையில் ஒன்றைப் பயன்படுத்தலாம்.
செயல்முறைகள்
வர்த்தகத்தின் ஆரோக்கியத்தின் பகுப்பாய்வானது விகிதங்களை உள்ளடக்குகின்ற நிதி சம்பந்தமான அறிக்கை பகுப்பாய்வுடன் தொடங்குகிறது. இது செலுத்தப்பட்ட இலாபத்தொகைகள், இயக்கத்திலுள்ள பணப்பாய்வு, புதிய தகைமைச் சிக்கல்கள் மற்றும் மூலதன நிதிவழங்கல் ஆகியவற்றைக் கருத்திலெடுக்கிறது. தொம்சன் ரியூட்டர்ஸ் மற்றும் பிறர் வெளியிட்ட வருவாய் மதிப்பீடுகளையும், வளர்ச்சி வீத முனைப்புகளையும் அவற்றின் செல்லுபடித்தன்மை பற்றி உங்கள் எண்ணத்தினை அடிப்படையாகக்கொண்டு, 'அடிப்படை' (அவை உண்மையானவை) அல்லது 'தொழில்நுட்பம் சார்ந்தவை' (அவை முதலீட்டாளர் உணர்வு) எனக் கருதலாம்.
தீர்மானிக்கப்பட்ட (வருமானம் மற்றும் பணத்தின்) வளர்ச்சி வீதங்கள் மற்றும் (தள்ளுபடி வீதத்தைத் தீர்மானிப்பதற்குரிய) ஆபத்து மட்டங்கள் ஆகியவற்றை பல்வேறு மதிப்பீட்டு மாதிரிகளில் பயன்படுத்தலாம். இதில் மிக முக்கியமானது தள்ளுபடி பணப்பாய்வு மாதிரியாகும், இது எதிர்காலத்தில் செய்யப்படும் பின்வருவனவற்றின் நடப்பு மதிப்பைக் கணிக்கிறது,
பொதுவாகப் பயன்படுத்தப்படும் எளிமையான மாதிரி விலை/வருவாய்கள் விகிதமாகும். இந்த இடைவிடாத ஆண்டுத்தொகை மாதிரியில் (பணத்தின் நேரத்துக்கேற்ற மதிப்பு) வர்த்தகத்தின் ஆபத்துக்குப் பொருத்தமான தள்ளுபடி வீதமானது P/E இன் 'மறுபக்கமாக' தொக்கிநிற்கிறது. ஏற்றுக்கொள்ளப்பட்ட பெருக்கமானது எதிர்பார்க்கப்படும் வளர்ச்சிக்காக மாற்றம் செய்யப்படும் (அது மாதிரிக்குள் கட்டமைக்கப்படுவதில்லை).
வளர்ச்சி மதிப்பீடுகள் PEG விகிதத்தில் சேர்க்கப்படுகின்றன, ஆனால் கணக்கானது பகுப்பாய்வுக்கு உள்ளாக்கப்படுவதில்லை. இதன் செல்லுபடித் தன்மையானது அதன் வளர்ச்சி தொடரும் என நீங்கள் எதிர்பார்க்கும் நேரத்தில் தங்கியுள்ளது.
உள்ளாவூர் அகத்தீசுவரர் கோயில்
உள்ளாவூர் அகத்தீசுவரர் கோயில் தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
அடிப்படைப் பகுப்பாய்வு
செயல்முறைகள்
இப்போது, தொழிற்துறையிலுள்ள அடிப்படைத் தரவின் பெரும்பாலான தற்சார்புடைய விளக்கங்களை பங்கு விலைகளின் கணினி மாதிரியாக்கமானது பிரதியீடு செய்துள்ளது. கிட்டத்தட்ட 2000 ஆம் ஆண்டு முதல், பெருந்தொகையான தரவுகளைக் கையாளக்கூடியதாகவுள்ள கணினிகளின் ஆற்றலுடன், ஒரு புதிய தொழிலானது கண்டுபிடிக்கப்பட்டுள்ளது. சில நிதிகளில் (குவாண்ட் ஃபண்ட்ஸ் என அழைக்கப்படும்) நிர்வாகியின் முடிவுகளை உடைமை உரிமையுள்ள கணிதரீதியான மாதிரிகள் மாற்றீடு செய்துள்ளன.
உள்ளாவூர் அகத்தீசுவரர் கோயில்
அமைவிடம்
இக்கோயில் காஞ்சீபுரம் மாவட்டத்தில் வாலாஜாபாத் வட்டத்தில் உள்ளாவூர் என்னுமிடத்தில் அமைந்துள்ளது. இவ்வூர் அகஸ்தீஸ்வரபுரம் என்று முன்னர் அழைக்கப்பட்டது.
அடிப்படைப் பகுப்பாய்வு
வெளிப்புற இணைப்புகள்
பகுப்பு:பங்குச் சந்தை பகுப்பு:பகுப்பாய்வு பகுப்பு:கூகுள் தமிழாக்கம்-நிதிச் சந்தை
உள்ளாவூர் அகத்தீசுவரர் கோயில்
அமைப்பு
பாண்டியர்கள் பல கோயில்களைக் கட்டுவித்தும், புதுப்பித்தும் உள்ளனர். இக்கோயில் அவர்களால் கட்டப்பட்டதாகும். அவர்களது ஆட்சிக்காலத்தில் கட்டப்பட்டது என்பதை உணர்த்தும் வகையில் பல இடங்களில் மீன் சிற்பங்கள் காணப்படுகின்றன. கோயில் முகப்பில் சித்தி விநாயகர் காணப்படுகிறார். திருச்சுற்றில் சண்டிகேசுவரர் காணப்படுகிறார். மூலவர் கருவறைக்கு முன்பு இரு புறமும் துவார பாலகர்கள் உள்ளனர். வலது புறத்தில் முருகன் 12 கைகளுடன் காணப்படுகிறார். இடது புறத்தில் அம்மன் சன்னதி காணப்படுகிறது. மூலவருக்கு எதிரில் நந்தி உள்ளது. அருகே நவக்கிரக சன்னதி உள்ளது. அகத்தியருக்கு சிவன் காட்சி தந்த பெருமையுடைய தலமாகும். அவர் இறைவனை நேரில் காண்பதற்காக அமர்ந்த நிலையில் இங்கு தவம் செய்துள்ளார்.
திருவிழாக்கள்
பிரதோஷம், பௌர்ணமி, சிவராத்திரி, பங்குனி உத்திர திருக்கல்யாணம் உள்ளிட்ட விழாக்கள் இங்கு கொண்டாடப்படுகின்றன.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பஞ்சாபின் நாட்டுப்புற இசை
thumb|இரண்டு முரசுகள் பஞ்சாபி நாட்டுப்புற இசை (Folk music of Punjab) என்பது இந்தியத் துணைக்கண்டத்தின் பஞ்சாப் பகுதியின் பாரம்பரிய இசைக்கருவிகள் மீதான பாரம்பரிய இசையைக் குறிப்பதாகும். பிறந்த காலத்திலிருந்து மகிழ்ச்சி மற்றும் துக்கத்தின் வெவ்வேறு கட்டங்கள் வழியாக மரணம் வரை அவர்களைடையே இசையின் தாக்கம் உள்ளது. அவர்களின் நாட்டுப்புற இசை மரபுகள், கடின உழைப்பு இயல்பு, துணிச்சல், இந்தியாவின் புவியியல் இருப்பிடமான அதன் நுழைவாயில் போன்றவைகள் பஞ்சாப் மக்களை பல விஷயங்களில் அழைக்கிறது. பல துணை பிராந்தியங்களைக் கொண்ட பெரிய பகுதி காரணமாக, நாட்டுப்புற இசையில் சிறிய மொழி வேறுபாடுகள் உள்ளன. ஆனால் அதே உணர்வுகளைத் தூண்டுகின்றன. துணைப் பகுதிகளான, மால்வா, பிஸ்த் தோவாப், மாஜ்ஹா, போத்தோஹர் மற்றும் மலைப் பகுதிகள் ஏராளமான நாட்டுப்புற பாடல்களைக் கொண்டுள்ளன. பஞ்சாபி நடனமான ஓபி பாங்க்ரா இசை, இது பஞ்சாபி புலம்பெயர்ந்தோரால் பிரிட்டனில் கண்டுபிடிக்கப்பட்ட பஞ்சாபி நவீன இசையின் வகையாகும்.
தாளம்
பொதுவாக சிக்கலான பாங்க்ரா இசையின் தாளங்களைப் போலல்லாமல் பஞ்சாபி நாட்டுப்புற இசையின் தாளம் மிகவும் எளிதானது.
மெல்லிசை
ஈர் ராஞ்சா, மிர்சா சாகிபான் போன்ற சில காதல் பாடல்கள் பாரம்பரிய பாடல்களைப் பயன்படுத்தி பாடப்படுகின்றன. இசைக்கலைமை இல்லாததால் பஞ்சாபி நாட்டுப்புற வகை புதிய பாடல்களுடன் இருந்தாலும் நூற்றுக்கணக்கான ஆண்டுகளுக்கு முன்பு உருவாக்கப்பட்ட மெல்லிசைகளை மீண்டும் பயன்படுத்த உறுதிபூண்டுள்ளது
சர்ச்சை
பஞ்சாபி நாட்டுப்புற இசை ஒரு பாரம்பரிய வாழ்க்கை முறை மற்றும் கலாச்சாரத்துடன் தொடர்புடையது. பாடல்களுடன் தொடர்புடைய பல கருப்பொருள்கள் சாதி அமைப்பு மற்றும் போதைப் பொருள் துஷ்பிரயோகம் மற்றும் மூடநம்பிக்கைகள் போன்ற பஞ்சாபி சமுதாயத்தின் தீமைகளை மேம்படுத்துகின்றன. சீக்கிய புரட்சி போன்ற பஞ்சாபில் பல புரட்சிகள் பஞ்சாபி நாட்டுப்புற பாடல்களுக்கு நேரடி எதிர்ப்பில் இருந்தன.
வாழ்க்கை சுழற்சி சடங்குகள்
பஞ்சாபி நாட்டுப்புற பாடல்களில் பெரும்பகுதி பிறப்பு முதல் இறப்பு வரையிலான சம்பவங்களை முன்வைக்கிறது உறவுகள், உறவினர்கள் மற்ற சந்தர்ப்பங்களில் பாடல்கள் உட்பட, விழாக்கள் மற்றும் கண்காட்சிகள். பெண்களின் மென்மையான உணர்வுகள், இயல்பு, பொழுதுபோக்குகள் மற்றும் குறைந்த சமூக அந்தஸ்தை வரையறுக்கப்பட்ட வட்டத்தில் குறிக்கின்றன. அதே நேரத்தில் ஆண்களின் பாடல்கள் அவர்களின் சுதந்திரம், வலிமை மற்றும் கடின உழைப்பைக் குறிக்கின்றன. நாட்டுப்புற பாடல்கள் ஒரு குழந்தையின் பிறப்பிலிருந்து தொடங்குகிறது. பின்னர் பெயரிடும் விழா, திருமணம், உறவுகள், உறவினர்கள் மற்றும் பல.
திருமணத்தின் வெவ்வேறு கட்டங்களில் சுஹாக், கோர்ஹியன், செஹ்ரா, சித்னியன் போன்ற பல பாடல்கள் உள்ளன. சுஹாக் மணமகனுடன் தொடர்புடையவர், கோர்ஹியன் மற்றும் செஹ்ரா ஆகியோர் மணமகனுடன் தொடர்புடையவர்கள்.
ஒரு மகளின் உணர்வுகளுக்கு பஞ்சாபி நாட்டுப்புற பாடல்களில் ஒரு சிறப்பு இடம் உண்டு. அதில் அவர் தனது தந்தையிடம் ஒரு சிறந்த வீடு, நல்ல மனிதர்கள் (மாமியார்) மற்றும் பலரைக் கண்டுபிடிக்குமாறு கேட்டுக்கொள்கிறார். நீளம் மற்றும் மனநிலையால், பல்வேறு வகையான பாடல்களில் சுஹாக், கோர்ஹியன், போலியன், டேப்பே, சித்னியன், சாண்ட், ஹீரா, லோரியன் போன்றவை அடங்கும்.
கண்காட்சிகள் மற்றும் திருவிழாக்கள்
ஒவ்வொரு பண்டிகை சந்தர்ப்பத்திலும் அதனுடன் தொடர்புடைய இசை உள்ளது. உலோகிரி மற்றும் மகி போன்ற பண்டிககளின்போது போதும் பருவகால மாற்றம் தொடர்புடைய அறுவடை திருவிழாவான வைசாக்கியின் போதும் இது நிக்ழகிறது. ஆண்கள் பாங்ரா நடனமாடுகிறார்கள், பெண்கள் கித்தா என்ற நடனத்தை ஆடுகிறார்கள். தீயான் பண்டிகையை கொண்டாடும் பெண்களுக்கு சாவன் மாதம் மிகுந்த மகிழ்ச்சியாக உள்ளது. திருமணமானவர்கள் தங்கள் பெற்றோரின் வீட்டிற்கு திரும்பி வந்து தங்கள் குடும்பத்தினரையும் நண்பர்களையும் சந்திக்கிறார்கள். திறந்த மைதானத்தில் அவர்கள் கித்தாவை ஆடுகிறார்கள். அவர்கள் பூல்காரி போன்ற வண்ணமயமான ஆடைகளை அணிந்துகொண்டு, மருதானி மற்றும் கண்ணாடி வளையல்களால் கைகளை அலங்கரிக்கின்றனர்.
மேலும் படிக்க
பகுப்பு:பஞ்சாபி இசை
மேக்ஸ் பிளாங்க் பதக்கம்
மேக்ஸ் பிளாங்க் பதக்கம் (Max Planck medal) என்பது கோட்பாட்டு இயற்பியலில் அசாதாரண சாதனைகளுக்காக, உலகின் மிகப்பெரிய இயற்பியலாளர்களின் அமைப்பான செருமனிய இயற்பியல் சங்கத்தினால் வழங்கப்படும் மிக உயர்ந்த விருது ஆகும். இந்தப் பரிசு 1929 முதல் ஆண்டுதோறும், சில விதிவிலக்குகளுடன், பொதுவாக ஒரு நபருக்கு வழங்கப்படுகிறது. வெற்றியாளருக்கு தங்கப் பதக்கம் மற்றும் கையால் எழுதப்பட்ட காகிதத்தோல் வழங்கப்படுகிறது.
1943 இல் பெர்லின் வார்ப்பகம் வெடிகுண்டால் தாக்கப்பட்டதால் தங்கப் பதக்கம் தயாரிக்க முடியவில்லை. செருமானிய இயற்பியல் கழகத்தின் இயக்குநர்கள் குழு, பதக்கங்களை மாற்று உலோகத்தில் தயாரிக்கவும், தங்கப் பதக்கங்களை பின்னர் வழங்கவும் முடிவு செய்தது.
செருமனிய இயற்பியல் கழகத்தின் மிக உயர்ந்த விருது செய்முக இயற்பியலில் சிறந்த முடிவுகளுக்காக வழங்கப்படும் இசுட்டெர்ன்-கெர்லாச் பதக்கம் ஆகும்.
வெளி இணைப்புகள்
பகுப்பு:இயற்பியல் விருதுகள்
தி. ச. வரதராசன்
வரதர் என அழைக்கப்படும் '''தி. ச. வரதராசன்''' (தியாகர் சண்முகம் வரதராசன்) (ஜூலை 1, 1924 - டிசம்பர் 21, 2006), சிறுகதை, புதுக் கவிதை, குறுநாவல், இதழியல், பதிப்புத்துறை என இலக்கியத்தின் பலதுறைகளிலும் குறிப்பிடத்தக்க பங்களிப்புச் செய்தவர். ஈழத்து இலக்கியத்தில் மறுமலர்ச்சி எழுத்தாளர் என அழைக்கப்பட்டவர்.
பிறப்பும் கல்வியும்
1924 இல் பொன்னாலையில் சண்முகம் - சின்னத்தங்கம் தம்பதியினரின் நான்கு குழந்தைகளில் மூன்றாவதாகப் பிறந்தவர் வரதர். இரத்தினம்மா, அன்னம்மா, தங்கச்சியம்மா ஆகியோர் அவரது சகோதரிகள். இவரது தந்தை ஒரு வர்த்தகர். தனது ஆரம்பக் கல்வியை பொன்னாலை அமெரிக்கன் மிசன் தமிழ்ப் பாடசாலையில் பெற்றார். ஆறாம் வகுப்பை மூளாய் சைவப்பிரகாச வித்தியாசாலையிலும், ஏழாம் வகுப்பை சுழிபுரம் ஐக்கிய சங்க வித்தியாசாலையிலும், எட்டாம் வகுப்பை காரைநகர் சுப்பிரமணிய வித்தியாசாலையிலும் கற்றார். சிரேட்ட தராதரப் பத்திர வகுப்பை மீண்டும் மூளாய் சைவப்பிரகாச வித்தியாசாலையில் கற்றார்.
திருமண வாழ்க்கை
சுழிபுரத்தில் பிறந்து மலேயாவில் வாழ்ந்த ஆறுமுகம் - மனோன்மணி தம்பதியினரின் மகளான மகாதேவியம்மாவை வரதர் தனது 27ஆவது வயதில் 1951 நவம்பர் 7 ஆம் திகதி திருமணம் செய்தார். இவர்களுக்குச் செந்தாமரை, தேன்மொழி, மலர்விழி ஆகியோர் புதல்விகள். இவர்களில் செந்தாமரை கனடாவிலும் மலர்விழி லண்டனிலும் வாழ்கின்றனர். வரதர் ஆசிரியையான தேன்மொழியுடன் இறுதிவரை வாழ்ந்தார்.
சிறுகதைகள், கவிதை
இவரது முதற் சிறுகதையான கல்யாணியின் காதல் ஈழகேசரியில் வெளியானது. ஜூன் 13, 1943 இல் ஈழத்தின் முதல் எழுத்தாளர் சங்கமான 'தமிழிலக்கிய மறுமலர்ச்சிச் சங்கம்' தொடங்கப்படக் காரணமாயிருந்தோரில் இவர் ஒருவர். இதே ஆண்டில் (1943) ஈழகேசரியில் வரதர் எழுதிய ஓர் இரவினிலே எனும் வசன கவிதையே ஈழத்தின் முதற் புதுக்கவிதை எனப்படுகிறது. வரதரின் முதற் சிறுகதைத் தொகுதியான கயமை மயக்கம் 1960இல் வெளியானது.
வரதர் வெளியீடு
வரதர் தொழிலால் ஓர் அச்சக முகாமையாளர். "வரதர் வெளியீடு" என்னும் வெளியீட்டு முயற்சியின் மூலம் பெருமளவு நூல்களை வெளியிட்டுள்ளார். பண்டிதமணி சி. கணபதிப்பிள்ளையின் இலக்கிய வழியே வரதர் வெளியீடாக வெளிவந்த முதல் நூலாகும். மஹாகவி, வித்துவான் பொன். முத்துக்குமாரன், செங்கை ஆழியான், சாந்தன், க. கைலாசபதி, முருகையன், நா. சோமகாந்தன், நாவற்குழியூர் நடராஜன் போன்ற பலரது நூல்கள் வரதர் வெளியீடாக வெளிவந்துள்ளன. பதினைந்து வயதிற்குட்பட்ட சிறார்களுக்காக வரதர் கதைமலர் தொடரில் ஐந்து நூல்களை வெளியிட்டார். வரதரின் பல குறிப்பு என்ற பெயரில் தமிழ் மக்களுக்குத் தேவையான பலவித விடயங்களைத் தொகுத்து ஆண்டுக்கு ஒன்றாக நான்கு பதிப்புக்கள் வெளியிட்டார்.
விருதுகள்
வரதரின் சேவைகளைப் பாராட்டி இலங்கைக் கலைக் கழகம் அவருக்கு சாகித்திய இரத்தினம் எனும் பட்டத்தை அளித்தது.
உசாத்துணை
பகுப்பு:ஈழத்து எழுத்தாளர்கள் பகுப்பு:ஈழத்துப் பதிப்பாளர்கள்
குன்றாண்டார்கோயில் குகைக்கோவில்
குன்றாண்டார் குடைவரைக் கோயில் என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் குளத்தூர் வட்டத்திலுள்ள குன்னாண்டார் கோயில் ஊராட்சி ஒன்றியத்தில் அமைந்துள்ளது. இது புதுக்கோட்டை நகரத்திற்கு வடகிழக்கில் 36.2 கிலோ மீட்டர் தொலவில் உள்ளது. இது பல்லவ மன்னர்களால் கட்டமைக்கப்பட்ட குடைவரைக் கோயில் ஆகும். இது எட்டாம் நூற்றாண்டில் கட்டமைக்கப்பட்டிருப்பதாக நம்பப்படுகிறது. இதன் நீட்டிக்கப்பட்ட கட்டிடப்பகுதியானது சாளுக்கிய சோழ மன்னர்கள் மற்றும் விஜயநகர பேரரசினால்  கட்டமைக்கப்பட்டுள்ளன. இக்குடைவரை பிற்கால பல்லவர் மற்றும்  சோழர்  கலைப்பாணியில் உள்ளது. இங்கு பிற்கால சோழர்கள், பாண்டியர்கள், மற்றும் விஜயாலய பேரரசின் கல்வெட்டுகளை கொண்டிருக்கும் ஒரு கற்கோயிலாக உள்ளது.
தற்போது இக்கோயில் இந்திய தொல்லியல் துறையின் பராமரிப்பில் இருந்து வருகிறது.
அமைவிடம்
கடல் மட்டத்திலிருந்து சுமார் 127 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°34'55.5"N, 78°53'51.7"E (அதாவது, 10.582087°N, 78.897687°E) ஆகும்.
வரலாறு
குடைவறை கோவிலானது நந்தி வர்மன் பல்லவ மல்லன்  என்றழைக்கப்பட்ட இரண்டாம் நந்தி வர்மன் பல்லவனின் (கி. பி. 710 - 775 ) துணை ஆட்சியாளராக விளங்கிய முத்தரையர் மன்னரால் கட்டப்பட்டுள்ளது.
நந்திவர்மன் மற்றும் அவரது மகன் தந்திவர்மன் காலத்தைய முற்கால கல்வெட்டுகள் திருவாதிரை வழிபாட்டு நிகழ்வுக்கு கொடை வழங்கிய செய்திகள் பொறிக்கப்பட்டுள்ளது. சௌந்தர ராஜன் என்பவர் எட்டாம் நூற்றாண்டின் இடைக்காலத்தில் இக்கோவில் கட்டப்பட்டிருக்க வேண்டும் என்று உரைக்கிறார். இது தவிர்த்த ஏனைய கல்வெட்டு பொறிப்புகள் சோழர்கள், சாளுக்கியர்கள்,பாண்டியர்கள்,விஜயநகர பேரரசை சார்ந்தவையாக உள்ளன. பதினான்காம் நூற்றாண்டில் கிராமமானது  கள்ளர் சமூகத்தினரால் இரு பகுதியாக பிரிக்கப்பட்டது இங்குள்ள கல்வெட்டுகளில் தவறு செய்பவர்களுக்கு வழங்கப்படும் தண்டனைகள், வரி வசூல் செய்யும் நடைமுறைகள் குறித்த கல்வெட்டுகள் உள்ளன
இக்கோவில் தற்போது இந்தியத் தொல்லியல் துறையின் கட்டுப்பாட்டில் பாதுகாக்கப்பட்டு வருகிறது.
கட்டுமான நுட்பம்
இடது|thumb|200x200px|நூற்றுக்கால் மண்டபம் தமிழ்நாட்டிலுள்ள புதுக்கோட்டை மாவட்டத்தின் குன்றாண்டார்கோயில் ஒரு பாறையில் அமைந்த குடைவறை கோவிலாகும் அது மட்டுமின்றி குடைவறையில் மாறுபட்ட நிலைகளில் சிவன் சிலைகள் அமைக்கப்பட்டுள்ளது. லிங்க வடிவிலான மூலவர் கிழக்கு நோக்கிய திருகுன்றக்குடி ஈசனை பர்வதகிரீசுவரராக வழிபடுகின்றனர். கருவறையும் அர்த்த மண்டபமும் எவ்வித வேலைப்பாடுகளுமின்றி உள்ளன. அறையை கல்தூண்கள் தாங்கி நிற்கின்றன. மூலவரின் இருபுறங்களிலும் துவாரபாலகர் சிலைகள் அமைந்துள்ளன. இதில் ஒரு சிலை முத்தரையர் என்றும் ஏனையது அவரது உதவியாளர் எனவும் கருதப்படுகிறது.
முக்கியத்துவம்
குடைவறை கட்டிடக்கலைக்கான சோழர் கலைப்பாணி மற்றும் பல்லவ கட்டிடக்கலைக்கான உதாரணமாகும். இங்கு உள்ள சிவன், பார்வதி மற்றும் சேயோன் முருகனோடு காட்சிதரும் மிக முக்கியமான இளமுருகன் வெண்கலச்சிலை  மண்டபத்தின் மத்தியில் நிலையாக வைக்கப்பட்டுள்ளது
மேற்கோள்கள்
பகுப்பு:தமிழக தொல்லியற்களங்கள் பகுப்பு:தமிழ்நாட்டில் உள்ள சிவன் கோயில்கள் பகுப்பு:புதுக்கோட்டை மாவட்டத்திலுள்ள இந்துக் கோயில்கள் பகுப்பு:புதுக்கோட்டை மாவட்டம் பகுப்பு:இந்தியக் குடைவரைக் கோயில்கள்
மாநில நெடுஞ்சாலை 195 (தமிழ்நாடு)
தமிழ் மாநில நெடுஞ்சாலை 195 அல்லது எஸ்.எச்-195 (SH-195) என்பது இந்தியாவில் தமிழ்நாடு மாநிலத்திலுள்ள சாலையாகும். மதுரை, விராதனூர் மற்றும் வளையங்குளம் ஊர்களை இணைக்கும் இதன் நீளம் 22.60 கிலோமீட்டர்கள்.
குலாம் நபி ஆசாத்
குலாம் நபி ஆசாத் (பிறப்பு: மார்ச் 7, 1949) சம்மு காசுமீர்  அரசியல்வாதியும் முன்னாள்  சுகாதாரம் மற்றும் குடும்ப நலத்துறை அமைச்சரும் ஆவார். 2014 முதல் 2021 வரை இந்திய மாநிலங்களவையில் எதிர்க்கட்சித் தலைவராக பொறுப்பில் இருந்தார்.
முன்னதாக பிரதமர் மன்மோகன் சிங்கின் அமைச்சரவையில் நாடாளுமன்ற விவகாரத்துறை அமைச்சராக அக்டோபர் 27, 2005 வரை பணியாற்றியுள்ளார். பின்னர் சம்மு காசுமீர் முதலமைச்சராக பொறுப்பேற்றார். இந்திய தேசிய காங்கிரசின் பொதுச் செயலாளராக ஒன்பது முறையும் காங்கிரசு செயற்குழு உறுப்பினராக 18 ஆண்டுகளும் இருந்துள்ளார்.ஆகஸ்ட் 2022 இல், ஜம்மு மற்றும் காஷ்மீர் காங்கிரஸ் பிரச்சாரக் குழுவின் தலைவர் பதவியில் இருந்து ஆசாத் நியமிக்கப்பட்ட சில மணிநேரங்களுக்குப் பிறகு ராஜினாமா செய்தார். ஆசாத்தின் ராஜினாமாவை சோனியா காந்தி ஏற்றுக்கொண்டார். ஆகஸ்ட் 26 அன்று கட்சியின் முதன்மை உறுப்பினர் உட்பட அனைத்து பதவிகளிலிருந்தும் அவர் ராஜினாமா செய்தார்.அவர் தனது ராஜினாமா கடிதத்தில், ராகுல் காந்தியின் ஆலோசனை செயல்முறையை அழித்தது ஒரு காரணம் என்று குறிப்பிட்டுள்ளார்.
செப்டம்பர் 4, 2022 அன்று, காங்கிரஸில் ராஜினாமா செய்த பிறகு புதிய அரசியல் கட்சியை உருவாக்குவதாக ஆசாத் அறிவித்தார். ஜம்மு காஷ்மீர் மக்கள் தான் பெயரை முடிவு செய்வார்கள் என்று கூறினார். 6 செப்டம்பர் 2022 அன்று குலாம் நபி ஆசாத் ஜனநாயக முற்போக்கு ஆசாத் கட்சி கட்சியை நிறுவினார்.
மேற்சான்றுகள்
பகுப்பு:1949 பிறப்புகள் பகுப்பு:7வது மக்களவை உறுப்பினர்கள் பகுப்பு:8வது மக்களவை உறுப்பினர்கள் பகுப்பு:ஜம்மு காஷ்மீர் முதலமைச்சர்கள் பகுப்பு:இந்திய முஸ்லிம்கள் பகுப்பு:இந்திய எதிர்க்கட்சித் தலைவர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:இந்திய அமைச்சர்கள் பகுப்பு:ஜம்மு காஷ்மீர் மக்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:பத்ம பூசண் விருது பெற்றவர்கள்
பெத்ததிப்ப சமுத்திரம்
ஆட்சி
இந்த மண்டலத்தின் எண் 4. இது ஆந்திர சட்டமன்றத்திற்கு தம்பள்ளப்பள்ளி சட்டமன்றத் தொகுதியிலும், இந்திய பாராளுமன்றத்திற்கு ராஜம்பேட்டை மக்களவைத் தொகுதியிலும் உட்படுத்தப்பட்டுள்ளது.
சான்றுகள்
பகுப்பு:சித்தூர் மாவட்டம்
என் ராஜாங்கம்
என் ராஜாங்கம் இயக்குனர் சிராஜ் இயக்கிய தமிழ்த் திரைப்படம். இதில் ஆனந்த்ராஜ், வினோதினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் 18-மார்ச்சு-1994.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:ரவிச்சந்திரன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள்
மாதவி
மாதவி, தமிழில் ஐம்பெருங் காப்பியங்களில் ஒன்றான சிலப்பதிகாரத்தில் வரும் ஒரு முக்கிய கதைமாந்தர் ஆவார். இவர் காவிரிப்பூம்பட்டினத்தில் நாட்டியம் ஆடிவந்தார்.
கதை
கரிகால சோழனின் சபையில் மாதவி நாட்டியமாடிய போது கோவலன் எனும் வணிகனுக்கு மாதவியின் அறிமுகம் கிடைத்தது. அவளிடம் காதல் கொண்ட கோவலன், தன் மனைவி கண்ணகியைப் பிரிந்து மாதவியுடன் கூடி வாழ்ந்து வந்தான். கோவலனுக்கும் மாதவிக்கும் மணிமேகலை என்ற மகள் பிறந்தாள். சிறிது காலத்தில் கோவலனின் செல்வம் அனைத்தும் கரைந்து போனபின், மனம்திருந்திய அவன் மீண்டும் கண்ணகியிடம் சென்றான்.
கோவலன் மற்றும் கண்ணகியின் மறைவிற்குப் பிறகு, மாதவி பொது வாழ்விலிருந்தும் கலைப்பணியிலிருந்தும் தன்னை விடுவித்துக் கொண்டாள். தான் கடந்த காலத்தில் வாழ்ந்த முறையையும் நினைவுகளையும் மாற்ற நினைத்த மாதவி, அவற்றின் சுவடுகளும் உலக சுகங்களும் இன்றி மணிமேகலையை வளர்க்க எண்ணி புத்த சமய மடம் ஒன்றில் அவளைச் சேர்த்து வளர்த்தாள்.
பகுப்பு:சிலப்பதிகாரக் கதைமாந்தர்கள் பகுப்பு:மணிமேகலை கதைமாந்தர்கள்
திருச்சிராப்பள்ளி-II (சட்டமன்றத் தொகுதி)
திருச்சிராப்பள்ளி-II சட்டமன்றத் தொகுதி, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.
வெற்றி பெற்றவர்கள்
இத்தொகுதியில் வென்ற கட்சிகள்
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:திருச்சிராப்பள்ளி மாவட்டம்
ஈச்சம்பட்டி சேட்டைக்காரன் கோயில்
ஈச்சம்பட்டி சேட்டைக்காரன் கோயில் தமிழ்நாட்டில் புதுக்கோட்டை மாவட்டம், ஈச்சம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வேட்டைக்காரன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதித்ய விரதம்
ஆதித்ய விரதம் என்பது ஆஷாட மாதம் தேய்பிறையில் தசமி திதிநாளாகும். ஆதித்யன் என்பது சூரியனைக் குறிக்கும் சொல்லாகும். ஆதித்ய விரதம் சூரியனுக்காக செய்யப்படுவதாகும். இந்த நாளில் காலையில் சூரிய வணக்கம் செய்வதும், அருகிலுள்ள சிவாலயத்தில் உள்ள சூரியனை அர்ச்சனை செய்து வழிபடுகிறார்கள். இந்த நாளில் சூரிய தோசங்களை நீக்க வழிபாடு செய்யப்படுகிறது.
ஆதாரங்கள்
பகுப்பு:இந்து சமய விரதங்கள்
விஜய் விருதுகள் (சிறந்த ஒப்பனை)
விஜய் விருதுகள் (சிறந்த ஒப்பனை) என்பது விஜய் தொலைக்காட்சியால் தமிழ் திரைத்துறையில் சிறந்த ஒப்பனை(மேக்கப்) கலைஞருக்கு கொடுக்கப்படும் விருதாகும். இது விஜய் விருதுகள் நிகழ்ச்சியில் நடுவர்களால் வருடந்தோறும் கொடுக்கப்படும் விருதாகும்.
மேற்கோள்கள்
பகுப்பு:விஜய் விருதுகள்
ஆட்ரி டிஸ்பரி
ஒட்ரி டிஸ்பரி (Audrey Disbury, பிறப்பு: மார்ச்சு 5 1934), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 10 தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1957/58-1968/69, 73 பருவ ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
சிறீ சபாரத்தினம்
சுந்தரம் சிறீ சபாரத்தினம் (Sri Sabaratnam, 28 ஆகத்து 1952 - 6 மே 1986) என்பவர் தமிழீழ விடுதலைப் போராளியும், தமிழீழ விடுதலை இயக்கத்தின் முன்னாள் தலைவரும் ஆவார்.
பிறப்பு
இலங்கை வடக்கு மாகாணம், யாழ்ப்பாணத்தில் கல்வியங்காடு எனும் ஊரில் 1952 ஆகஸ்ட் 28 இல் சுந்தரம்பிள்ளை முதலியார் - ராஜலட்சுமி தம்பதியினருக்கு மூன்றாவது மகனாக பிறந்தார். இவருக்கு கந்தசாமி, பாக்கியம், செல்வரத்தினம், ஜெயராணி எனும் நான்கு சகோதரர்கள் உள்ளனர்.
கல்வி
இவர் யாழ்ப்பாணம் செங்குந்த இந்துக் கல்லூரியில் தனது கல்விச் செயற்பாடுகளை முடித்தார். மேலும் உயர்தர பரீட்சையில் சிறந்த சித்தி பெற்று பல்கலைக்கழகத்திற்கு தெரிவான அவர் பல்கலைக்கழக படிப்பை புறம்தள்ளிவிட்டு தமிழீழ விடுதலைக்காக தன்னை அர்ப்பணித்துக்கொண்டார்.
தொண்டுகள்
இவர் சிறுவயதிலேயே தமிழ் சார்ந்த உணர்வை தன்னிடையே வளர்த்துக்கொண்டது மட்டுமல்லாமல் பிறரிற்கும் புகட்டினார். பல்கலைக்கழக மாணவர்கள் மனதில் விடுதலை உணர்வை ஊட்டினார். இளைஞர்களை விடுதலை பற்றி சிந்திக்க வைத்தார். அவர் விடுதலை கிடைக்கும்வரை திருமணம் செய்வதில்லை என்று சபதம் செய்தவர். ஆரம்ப காலத்தில் இயங்கிவந்த தமிழ் ஈழ விடுதலை இயக்கம் இவரின் தலைமையில் உருவாக்கப்பட்டது ஆகும்.
இவர் தமிழீழ விடுதலைப் போராட்டத்தில் ஈடுபட்ட காலங்களில் ஈழ தமிழ் மக்களுக்காக சிறைச்சாலைகளிற்கு சென்றுள்ளார். அங்கு அவரை உயரமான சிறீ (Tall Sri) என்று அடையாளப்படுத்தினர்.
இறப்பு
தமிழ் ஈழ விடுதலை இயக்கம் மற்றும் தமிழீழ விடுதலைப் புலிகள் இயக்கம் இரண்டும் காலப்போக்கில் ஒன்றாக இணைந்து தமிழீழத்தை மீட்டெடுக்க போராடும் என்ற கனவுடன் சிறீ சபாரத்தினம் இருந்த நிலையில் மாறாக பிரபாகரன் தமிழ் ஈழ விடுதலை இயக்கத்தில் இருந்தபோது அவரால் தமிழ் ஈழ விடுதலை இயக்கத்திற்குள் கொண்டு வரப்பட்ட ஒருசில நபர்களை வைத்து சிறீ சபாரத்தினத்தைக் கொலைசெய்ய பிரபாகரனால் திட்டமிடப்பட்டது. இந்தியாவில் வைத்தும் சிறீ சபாரத்தினத்தைக் கொல்ல தமிழீழ விடுதலைப் புலிகள் இயக்கத்தினர் திட்டம் தீட்டினர். இறுதியில் 6 மே 1986 அன்று விடுதலைப் புலிகளின் தளபதி கிட்டுவின் தலைமையில் சென்ற தமிழீழ விடுதலைப் புலிகள் இயக்கக் குழு ஒன்றினால் யாழ்ப்பாணத்தில் கோண்டாவில் பகுதியில் ஓர் புகையிலைத் தோட்டத்தில் வைத்து சிறீ சபாரத்தினத்தை கொன்றனர்.
மேலும் படிக்க
பகுப்பு:1952 பிறப்புகள் பகுப்பு:1986 இறப்புகள் பகுப்பு:ஈழ விடுதலைப் போராளிகள்